10. การควบคุมภายใน

บริษัทได้ให้ความสำคัญต่อระบบการควบคุมภายในของบริษัทและบริษัทย่อยเป็นอย่างยิ่ง
เพื่อสามารถป้องกันทรัพย์สินของบริษัทและบริษัทย่อยอันเกิดจากการนำไปใช้โดยมิชอบหรือโดยไม่มีอำนาจ
บริษัทได้กำหนดแผนการดำเนินงานและภารกิจเพื่อการนี้ไว้ชัดเจนและพอเหมาะ
เพื่อเป็นแนวทางในการปฏิบัติงานและสามารถวัดผลได้ พอสรุปได้ดังนี้

1.  จัดโครงสร้างองค์กรที่จะช่วยให้ฝ่ายบริหารสามารถดำเนินงานได้อย่างมีประสิทธิภาพ โดย

การแบ่งสายงานธุรกิจออกเป็น 3 ส่วนงาน ที่ครอบคลุมหน้าที่ด้านการผลิต การจัดจำหน่าย
การบริหารการเงินและข้อมูล มีผู้จัดการทั่วไปและรองกรรมการผู้จัดการแบ่งกันดูแล
ซึ่งขึ้นตรงต่อกรรมการผู้จัดการ แสดงถึงมีสายการปฏิบัติงานที่ควบคุมได้ บริษัทได้กำหนดภาระหน้าที่
อำนาจการดำเนินการของผู้ปฏิบัติงานและผู้บริหารไว้อย่างชัดเจน
มีการแบ่งแยกหน้าที่ของผู้ปฏิบัติงาน ผู้ติดตามควบคุมและการประเมินผลออกจากกัน
เพื่อให้เกิดการถ่วงดุลและเพื่อการตรวจสอบระหว่างกันได้
ทั้งยังทำให้เกิดความโปร่งใสในการปฏิบัติงานและป้องกันการกระทำที่ไม่สุจริต
หรือไม่คำนึงถึงผลประโยชน์ของบริษัท

2.  บริษัทได้เล็งเห็นความสำคัญในการพัฒนาระบบสารสนเทศและระบบข้อมูล เพื่อให้ข้อมูล

ของบริษัทมีความถูกต้องมีข้อมูลอย่างเพียงพอต่อการตัดสินใจของผู้บริหารและคณะกรรมการบริษัท
โดยเฉพาะระบบการจัดเก็บข้อมูล เอกสารประกอบการบันทึกบัญชี การบันทึกบัญชีต่าง ๆ
โดยจัดไว้เป็นหมวดหมู่ตามนโยบายการบัญชีและมาตราฐานการบัญชี โดยบริษัทได้จัดซื้อระบบ
DAMGAARD AXAPTA SOFTWARE จากประเทศเดนมาร์ค มีระบบ FINANCIAL SERIES
ซึ่งครอบคลุมความต้องการการพัฒนาระบบข้อมูลของบริษัทดังกล่าวข้างต้น โดยมี บริษัท
PRICEWATERHOUSE COOPERS
เป็นที่ปรึกษาโครงการทำหน้าที่ดูแลให้โครงการนี้สามารถนำมาใช้ปฏิบัติงานอย่างได้ผล
โดยจะเริ่มโครงการใน ปี 2544 ใช้เวลาปฏิบัติการ 1 ปี

3.  บริษัทมีคณะกรรมการตรวจสอบ ทำหน้าที่พิจารณาความเพียงพอของระบบการควบคุม

ภายในของบริษัท
โดยทำการทบทวนประสิทธิภาพและประสิทธิผลการกำกับและตรวจสอบของบริษัทตามระยะเวลา
โดยเน้นการพิจารณาระบบการควบคุมภายใน
ควบคุมการปฏิบัติงานให้เป็นไปตามกฎหมายข้อบังคับต่าง ๆ
ของทางราชการและประกาศของตลาดหลักทรัพย์แห่งประเทศไทย
หากมีประเด็นที่ต้องปรับปรุงแก้ไขจะรายงานต่อผู้บริหารบริษัท
เพื่อสั่งการให้ผู้บริหารสายงานที่รับผิดชอบดำเนินการแก้ไขต่อไป

4.  ในการประชุมคณะกรรมการบริษัท ครั้งที่ 1/2544 เมื่อวันที่ 28 กุมภาพันธ์ 2544 โดยมี

กรรมการตรวจสอบทั้งสามคนเข้าร่วมประชุมด้วยนั้น
ประธานกรรมการตรวจสอบได้เสนอแบบประเมินความเพียงพอของระบบการควบคุมภายในซึ่งผ่านการประเมินโดยคณะกรรมการตรวจสอบแล้วต่อที่ประชุมในครั้งนี้
คณะกรรมการบริษัทได้ซักถามข้อมูลในแบบประเมินดังกล่าวจากฝ่ายบริหารและกรรมการตรวจสอบแล้วสรุปว่า
จากการประเมินระบบควบคุมภายในของบริษัทในด้านต่าง ๆ 5 ส่วน คือ องค์กรและสภาพแวดล้อม
การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม คณะกรรมการเห็นว่า
บริษัทมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ ผู้บริการ หรือ
ผู้ที่เกี่ยวข้องกับบุคคลดังกล่าว ( ตามส่วนที่ 3 ข้อ 3.3 ถึง 3.7 ของ แบบประเมิน)
อย่างเพียงพอแล้ว สำหรับการควบคุมภายในในหัวข้ออื่นของระบบการควบคุมภายใน
คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน

รายงานของคณะกรรมการตรวจสอบ

ในปี พ.ศ. 2543 คณะกรรมการตรวจสอบได้ปฏิบัติงานในขอบเขต หน้าที่ และความรับผิดชอบ คือ
ได้ทำการศึกษาพระราชบัญญัติการบัญชี พ.ศ. 2543 ซึ่งออกโดยกระทรวงพาณิชย์
เพื่อวางแนวทางให้บริษัทปฏิบัติตามได้ครบถ้วนถูกต้อง ดูแลการลงทุนของบริษัท
ทั้งในด้านการปรับปรุงการดำเนินงานภายในและในด้านการหาผลประโยชน์เพิ่มขึ้น
พิจารณาการดำเนินการประนอมหนี้ของบริษัทในเครือ
สอบทานรายงานการเงินให้เป็นไปตามข้อกำหนดของตลาดหลักทรัพย์แห่งประเทศไทย
ดูแลให้บริษัทมีระบบการควบคุมภายในที่เหมาะสมมีประสิทธิภาพและหน้าที่อื่นที่กำหนดในข้อบังคับว่าด้วยคณะกรรมการตรวจสอบ

สำหรับการสอบบัญชี งบดุล และงบการเงินประจำปี 2544
คณะกรรมการตรวจสอบได้เสนอต่อคณะกรรมการบริษัทพิจารณาแต่งตั้ง ดร.วิรัช อภิเมธีธำรง
ผู้สอบบัญชีรับอนุญาตเลขที่ 1378 และ นายชัยกรณ์ อุ่นปิติพงษา ผู้สอบบัญชีรับอนุญาตเลขที่ 3196
แห่งสำนักงาน ดร.วิรัช แอนด์ แอสโซซิเอส เป็นผู้สอบบัญชีของบริษัท เพื่อนำเสนอที่ประชุม
ผู้ถือหุ้นพิจารณาและมีมติอนุมัติต่อไป

[]

  ( นายเกียรติพงศ์ กาญจนภี )

ประธานคณะกรรมการตรวจสอบ